I næsten et år har en 34-årig mand fra Fjerritslev-området siddet varetægtsfængslet, sigtet og nu tiltalt for at have startet 33 brande i sommerhuse, halmlagre, skure og andet. Han blev anholdt 28. november sidste år, og nu - næsten et år senere - går retssagen mod ham igang. TV2 Nord liveopdaterer hele dagen fra retssagens første dag, og har du spørgsmål til sagen, kan du stille dem som kommentarer under denne artikel. Vi tjekker løbende kommentarsporet for spørgsmål, og svarer så godt vi kan. Der kan dog forekomme ventetid og perioder, hvor vi koncentrerer os om at opdatere live-feedet med hvad der sker i retten. Du kan i vores tema om sagen læse meget mere om brandene og de mange måneders jagt på en gerningsmand.

Referat:
Retten i Hjørring går onsdag igang med retssagen mod en 34-årig mand, der er tiltalt for hele 33 tilfælde af brandstiftelse i Fjerritslev-området i 2016.